Deportivo Aragón

O **Deportivo Aragón** (en aragonés *Esportivo Aragón*) ye un club de fútbol aragonés d'a ciudat de Zaragoza, y equipo filial d'o Real Zaragoza. Orichinalment establiu en 1958 como *Real Zaragoza Club Deportivo Aficionados*, actualment chuga en a Segunda Federación (Grupo III).

## Historia
Estando a *[[Unión Deportiva Amistad]]* filial d'o Real Zaragoza Club Deportivo, os dirichents d'o club manyo deciden fundar un nuevo club denominau **Real Zaragoza Club Deportivo Aficionados** en 1958, aproveitando a excelent promoción que recientment remataba de sobrepasar a edad chuvenil. Entrenaus por o exchugador blanquillo Juan Jugo Larrauri consiguen puyar ta Tercera división. En ista categoría y dadas as normas federativas no podeban coexistir dos clubs con a mesma denominación estando que o Real Zaragoza se trovaba en Primera, por o que o club se veye obligau a cambiar o suyo nombre, adoptando o nuevo de **Juventud Club de Fútbol** y cambeando a color d'o suyo pantalón azul per uno royo. En istas anyadas se consigue unas buenas posicions, estando Subcampión en a temporada 1961/62 dezaga o CD Numancia, feito que le permite promocionar ta o ascenso ta Segunda división cayendo escalificau en a primera eliminatoria por o CD Alcoyano. Desafortunadament, dimpués de tan buena estrenada os dirichents d'o Real Zaragoza deciden prescindir d'o filial y dedicarse plenament a la primera plantilla, por o que queda sin filial anque conserva a suya plaza per una posible tornada.

En o verano de 1964 a UD Amistad ye disuelta y os suyos dereitos federativos son utilizados por o Real Zaragoza CD fendo uso d'a suya plaza reservada, asinas o **Juventud CF** pasa a decir-se **Club Deportivo Aragón** vistiendo camiseta blanca con una columna vertical amostrando os colors d'Aragón en o canto ezquierdo, y pantalón y calzas blancas. Una vegada rematada a temporada 1965/66 pasa a clamar-se **Aragón Club de Fútbol** y adopta como equipación a camiseta azul y o pantalón blanco. Mientres a campanya 1966/67, ye Subcampión y chuga a promoción ta puyar a Segunda cayendo en a final ante o Burgos CF. En a siguient temporada repite puesto en a liga, y ye eliminau en a promoción por o CD Almería. Per a campanya 1969/70 no supera o corte establito por a RFEF ta continar en Tercera división y desciende a Rechional preferent, categoría que albandona inmediatament puyando como campión, con o nuevo nombre de **Deportivo Aragón**. Denominación bien conoixida por os aficionaus y con a que mas logros conseguirá o club. Fa parti de diez edicions d'a Copa d'o Rei mientres ista etapa, consigue dos sozcampionatos d'a Segunda división B, antimás de fer a suya estrenada (y unica campaya) en Segunda. Escomencipiaus os anyos novanta, concretament dende a temporada 1991/92 o club será denominau **Real Zaragoza B**, feito motivau per a nueva Lei d'o Esporte 10/1990, que obligaba a os clubs profesionals a transformar-sen en Sociedaz Anonimas Esportivas y provocando que os clubs filials desparixieran como clubs independients y fueran asimiliaus per os clubs profesionals, quedando integraus en a suya estructura. En 2013 se conixe o cambio ta *Real Zaragoza Deportivo Aragón* aprobau por l'anterior directiva,  anque no i será ratificado por a nueva directiva en primerías. A la fin, en o verano de 2015 ye aprobau definitivament o cambio de nombre por a RFEF a petición de l'actual directiva.

## Estadio
Chuga os suyos partius como local en a Ciudat Esportiva d'o Real Zaragoza, devantau o 19 d'octubre de 1974, con capacidat ta 2.500 espectadors y terreno de hierba natural.

## Chugadors
:*Categoría prencipal:* Futbolistas d'o Deportivo Aragón

## Entrenadors
:*Categoría prencipal:* Entrenadors d'o Deportivo Aragón

Cuantos entrenadors han pasau por o club estando os mas conoixitos Víctor Fernández, Manolo Villanova o Luis Costa entre atros.

## Historico de temporadas




## Datos d'o club
* **Temporadas en [[Segunda División]]**: 1.
* **Temporadas en [[Segunda División B]]**: 24.
* **Temporadas en [[Segunda Federación]]**: 1.
* **Temporadas en [[Tercera División]]**: 29.
* **Temporadas en [[Tercera División RFEF]]**: 1.

## Títols
### Títols nacionals
* **Campión d'a [[Tercera división espanyola de fútbol|Tercera División]] (6)**: 1982/83 (Grupo IV), 1995/96 (Grupo XVI), 2006/07 (Grupo XVII), 2013/14 (Grupo XVII), 2015/16 (Grupo XVII), 2016/17 (Grupo XVII).
* **Campión d'o [[Campionato d'Espanya d'aficionados]] (3)**: 1981, 1983, 1984.
* Subcampión d'a Segunda División B (3): 1984/85 (Grupo I), 1987/88 (Grupo II), 1999/00 (Grupo II).
* Subcampión d'a Tercera División (7): 1961/62 (Grupo V), 1966/67 (Grupo V), 1967/68 (Grupo V), 1977/78 (Grupo II), 1993/94 (Grupo XVI), 2008/09 (Grupo XVII), 2010/11 (Grupo XVII).
* Subcampión d'o Campionato d'Espanya d'aficionados (1): 1974.

## Se veiga tamién
* Real Zaragoza
* C. D. Universidad de Zaragoza

## Referencias

## Vinclos externos
* Datos y historia d'o club en La Fultboleca.com
* Resultados históricos del fútbol español
* Datos d'o club en a web d'a Federación Aragonesa de Fútbol